CELEX: 62012TN0059
Language: bg
Date: 2012-02-10 00:00:00
Title: Дело T-59/12: Иск, предявен на 10 февруари 2012 г. — Planet/Комисия

21.4.2012   
            
            
               BG
            
            
               Официален вестник на Европейския съюз
            
            
               C 118/26
            
         Иск, предявен на 10 февруари 2012 г. — Planet/Комисия
   (Дело T-59/12)
   2012/C 118/45
   Език на производството: гръцки
   
      Страни
   
   
      Ищец: PLANET A.E. Anonimi Etairia parochis symvouleftikon ypiresion (Атина, Гърция) (представител: avv. B. Christianos)
   
      Ответник: Европейска комисия
   
      Искания на ищеца
   
   Ищецът моли Общия съд:
   
               —
            
            
               да установи, че закъснялото плащане от Комисията на последната вноска от сумата, дължима на ищеца в рамките на договор относно проекта „Collaboration Environment for Strategic Innovation (Laboranova)“ в размер на 20 665,17 EUR, представлява нарушение на договорните ѝ задължения и да нареди на Комисията да заплати на ищеца сума от 20 665,17 EUR за разходите, направени от него през четвъртия референтен период на проекта Laboranova, ведно с лихвите, считано от 12 октомври 2011 г.,
            
         
               —
            
            
               да установи, че ищецът не е длъжен да върне на Комисията авансово платената сума в размер на 39 657,30 EUR за четвъртия референтен период на проекта,
            
         
               —
            
            
               да нареди на Комисията да заплати на ищеца сумата от 30 000,00 EUR като обезщетение за нанесените на професионалната му репутация вреди, причинени от нарушение на професионалната тайна от страна на Комисията, ведно с компенсаторните лихви, считано от 6 октомври 2011 г. до постановяване на решението по настоящото дело и мораторните лихви от датата на постановяване на решението по настоящия спор до пълното изплащане на сумата, и
            
         
               —
            
            
               да осъди Комисията да плати съдебните разноски на ищеца.
            
         
      Правни основания и основни доводи
   
   Ищецът съчетава два иска.
   Първо, иск по член 272 ДФЕС за отговорност на Комисията по договор № 035262 за изпълнение на проекта „Collaboration Environment for Strategic Innovation (Laboranova)“. По-специално ищецът твърди, че макар да е изпълнил изцяло и надлежно договорните си задължения, Комисията неоснователно и в противоречие с условията на горепосочения договор и с принципа на добросъвестност отказва да признае разходите на ищеца за четвъртия референтен период и спира плащането в негова полза. Следователно ищецът поддържа, че Комисията трябва да му заплати сумата от 20 665,17 EUR, ведно с лихвите, предвидени в клауза II 28, параграф 7 от приложение II към договора, считано от 12 октомври 2011 г. и че Комисията няма право да иска от Planet връщане на авансово платената сума за четвъртия референтен период в размер на 39 657,30 EUR.
   Второ, иск за извъндоговорна отговорност на Комисията по член 340, алинея втора ДФЕС. По-специално ищецът твърди, че като е съобщила на координатора на проекта за извършвания по отношение на ищеца финансов одит Комисията очевидно е нарушила нормите относно защитата на професионалната тайна, като по този начин е увредила професионалната репутация на ищца. По тази причина ищецът иска обезщетение за претърпените от него неимуществени вреди, ведно с лихвите (компенсаторните лихви от датата на незаконното съобщаване до датата на постановяване на решението по настоящото дело и до пълното изплащане на дължимите обезщетения), като изрично си запазва правото да иска обезщетение за евентуалните имуществени вреди, причинени от това неправомерно поведение на Комисията.